লজিস্টিক ও সাপ্লাই চেন ম্যানেজমেন্টে তিন দশকেরও বেশি অভিজ্ঞতা রয়েছে তাঁর। Connect India-র এল আর শ্রীধর এই ইন্ডাস্ট্রিতে তাই বর্ষীয়ান ও সম্মানীয় একটি নাম। ১৯৮১ সালে Express Logistics-এর হয়ে তাঁর কেরিয়ার শুরু করেন শ্রীধর। জিনিসপত্র পরিবহণের ডিজাইন ও রূপায়ন ছিল কাজের প্রথম ধাপ। পরবর্তী সময়ে SKYPAK, Overnight Express, Corporate Couriers-এর মতো সংস্থার নেটওয়ার্ক গড়ে তুলতেও বড় ভূমিকা নেন তিনি। ২০০৬ সালে Sical Distriparks Limited কোম্পানির গ্রুপ ম্যানেজিং ডিরেক্টর পদে যোগ দেন। Sical Group-এর অধীনস্থ সংস্থাগুলির বোর্ড অব ডিরেক্টরসেও ছিলেন তিনি। ২০১১ সালে Sical Logistics অধিগ্রহণ করে নেয় Café Coffee Day. তখন নিজস্ব পরামর্শদাতা ও নিয়োগ কোম্পানি গঠনের সিদ্ধান্ত নেন শ্রীধর। লজিস্টিক ও সাপ্লাই চেন ইন্ডাস্ট্রিতে তাঁর সেই সিদ্ধান্ত সময়ের প্রেক্ষিতে একেবারে সঠিক ছিল।